**NOTĂ INFORMATIVĂ**

**la proiectul hotărârii Guvernului**

**Cu privire la alocarea mijloacelor financiare**

(*pentru restituirea valorii bunurilor prin achitarea de compensații*

*persoanelor supuse represiunilor politice)*

|  |
| --- |
| 1. **Denumirea autorului și, după caz, a participanților la elaborarea proiectului**
 |
|  Proiectul hotărârii Guvernului cu privire la alocarea mijloacelor financiare (*pentru restituirea valorii bunurilor prin achitarea de compensații persoanelor supuse represiunilor politice)*, (în continuare – proiect) este elaborat de Ministerul Finanțelor. |
| **2. Condițiile ce au impus elaborarea proiectului de act normativ și finalitățile urmărite** |
|  Proiectul prenotat este elaborat în contextul acordării unui sprijin din partea statului în vederea restituirii valorii bunurilor prin achitarea de compensații persoanelor supuse represiunilor politice. Prezenta hotărâre intră în vigoare peste o lună de la data publicării în Monitorul Oficial al Republicii Moldova, în conformitate cu prevederile art.56 alin. (1) din Legea nr.100/2017 cu privire la actele normative. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
|  Prezentul proiect de hotărâre nu contravine legislației UE.  |
| **4. Principalele prevederi ale proiectului și evidențierea elementelor noi** |
|  Proiectul dat este elaborat în baza Legii nr.1225/1992 privind reabilitarea victimelor represiunilor politice, potrivit căreia, persoanele supuse represiunilor şi ulterior reabilitate sânt reîntegrate în drepturi politice, sociale şi civile, pierdute de acestea în legătură cu represiunile politice. Ministerul Finanţelor, în baza deciziilor comisiilor speciale prezentate de autorităţile administraţiei publice locale, a elaborat proiectul hotărârii de Guvern „Cu privire la alocarea mijloacelor financiare” prin care se propune alocarea mijloacelor financiare de la bugetul de stat pentru achitarea compensaţiei pentru valoarea averii confiscate, naţionalizate sau scoase în orice mod din posesia victimelor reabilitate ale represiunilor politice în sumă de **668641,0** lei, pentru 5 beneficiari.  Din acestea, 98461,0 lei constituie suma necesară pentru plata tranșei a cincea pentru persoanele cărora le-a fost stabilită compensația în anul 2020 (r-le Rîșcani și Sîngerei), 209045,0 lei - pentru plata tranșei a patra persoanelor cărora le-a fost stabilită compensația respectivă în anul 2021 (r-le Rîșcani și Sîngerei), 361135,0 lei –pentru plata tranșei a doua pentru o persoană căreia i-a fost stabilită compensația în anul 2023 (r-l Dubăsari). |
| **5. Fundamentarea economico – financiară** |
|  Implementarea prevederilor proiectului necesită cheltuieli financiare din bugetul de stat în sumă de 668.641,0 lei.  În bugetul de stat pentru anul 2024 în acest scop sânt aprobate mijloace financiare în volum de 4.900.000,0 lei. Soldul de alocații disponibile constituie2942500 lei. |
| **6. Modul de încorporare a actului în cadrul normativ în vigoare**  |
|  Aprobarea proiectului hotărârii Guvernului cu privire la alocarea mijloacelor financiare nu va genera modificări și în textul altor acte normative. |
| **7. Avizarea și consultarea publică a proiectului** |
|  În scopul respectării prevederilor Legii nr. 239/2008 privind transparența în procesul decizional, proiectul Hotărârii Guvernului însoțit de nota informativă va fi plasat pe pagina web oficială a Ministerului Finanțelor www.mf.gov.md, compartimentul Transparența decizională, Procesul decizional, precum și pe www.particip.gov.md.  |
| **8. Constatările expertizei anticorupție** |
|  Proiectul va fi supus expertizei anticorupție de către Centrul Național Anticorupție în conformitate cu art. 35 din Legea nr. 100/ 2017 cu privire la actele normative.  |
| **9. Constatările expertizei de compatibilitate** |
| Proiectul nu conține norme privind armonizarea legislației naționale cu legislația Uniunii Europene și nu cade sub incidența altor expertize de compatibilitate, necesare de a fi efectuate, în condițiile Legii nr.100/2017 cu privire la actele normative. |
| **10. Constatările expertizei juridice** |
|  Proiectul va fi supus expertizei juridice de către Ministerul Justiției în conformitate cu art. 37 din Legea nr. 100/ 2017 cu privire la actele normative.  |
| **11. Constatările altor expertize** |
| Proiectul nu cade sub incidența altor expertize necesare de a fi efectuate în condițiile Legii nr.100/2017 cu privire la actele normative. |

 **Ministrul finanțelor Petru Rotaru**